《拟岘台》
宋代·黎道华

我因访古独来游，万顷风烟一目收。
灵谷诸峰排槛出，巽溪几曲抱城流。
帆樯影乱汀洲晚，芦苇声寒雁鹜秋。
堕泪丰碑那得见，片云落日是襄州。

作者简介：黎道华，字师俣（《诗家鼎脔》卷下作名师俣，字道华），临川（今属江西）人。道士。出家祥符观。曾受《春秋》一邓名世，学诗于谢逸。与曾艇、僧惠严号临川三隐。事用清同治《临川县志》卷五三。今录诗七首。